CELEX: 32006D0181
Language: mt
Date: 2006-02-27 00:00:00
Title: Deċiżjoni tal-Kunsill tas- 27 ta' Frar 2006 li tawtorizza lir-Renju ta' l-Olanda japplika miżura ta' deroga mill-Artikolu 11 tas-Sitt Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi fuq il-fatturat (Il-verżjoni bl-Olandiż biss hija awtentika)

13.12.2008         MT               Il-Ġurnal Uffiċjali ta’ l-Unjoni Ewropea                           67

32006D0181

7.3.2006                        IL-ĠURNAL UFFIĊJALI TA’ L-UNJONI EWROPEA                           L 65/45

                                     DEĊIŻJONI TAL-KUNSILL

                                           tas-27 ta’ Frar 2006

    li tawtorizza lir-Renju ta' l-Olanda japplika miżura ta' deroga mill-Artikolu 11 tas-Sitt
Direttiva 77/388/KEE dwar l-armonizzazzjoni tal-liġijiet ta' l-Istati Membri relatati mat-taxxi
                                               fuq il-fatturat

                              (Il-verżjoni bl-Olandiż biss hija awtentika)
                                              (2006/181/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra s-Sitt Direttiva tal-Kunsill 77/388/KEE tas-17 ta' Mejju 1977 dwar l-
armonizzazzjoni tal-liġijiet ta' l-Istati Membri relatati mat-taxxi fuq il-fatturat – Sistema komuni ta'
taxxa fuq il-valur miżjud: bażi uniformi ta’ stima1, u b’mod partikolari l-Artikolu 27(1) tagħha,

Wara li kkunsidra l-proposta mill-Kummissjoni,

1
           ĠU L 145, 13.6.1977, p. 1. Id-Direttiva kif emendata l-aħħar bid-Direttiva 2005/92/KE (ĠU
           L 345, 28.12.2005, p. 19).
 ---pagebreak--- 68              MT                 Il-Ġurnal Uffiċjali ta’ l-Unjoni Ewropea                      13.12.2008

Billi:

(1)      B’ittra reġistrata għand is-Segretarjat Ġenerali tal-Kummissjoni fl-4 ta' Ottubru 2004, ir-
         Renju ta' l-Olanda talab l-awtorizzazzjoni biex jintroduċi miżura speċjali li tidderoga mill-
         Artikolu 11(A)(1)(a) tad-Direttiva 77/388/KEE.

(2)      Skond l-Artikolu 27(2) tad-Direttiva 77/388/KEE, il-Kummissjoni infurmat lill-Istati
         Membri l-oħra b'ittra datata l-1 ta' Diċembru 2004 bit-talba magħmula mir-Renju ta’ l-
         Olanda. B’ittra datata t-2 ta’ Diċembru 2004, il-Kummissjoni nnotifikat lir-Renju ta' l-
         Olanda li kellha l-informazzjoni kollha li kkunsidrat meħtieġa biex tivvaluta t-talba.

(3)      L-għan tad-deroga huwa li tevita l-evitar jew l-evażjoni tat-taxxa fuq il-valur miżjud
         (VAT) permezz tas-sottovalutazzjoni ta' provvisti bejn persuni marbuta, fejn id-destinatarju
         mhuwiex intitolat għal tnaqqis sħiħ jew kważi sħiħ tal-VAT. Hija ddisinjata biex twarrab l-
         abbużi fil-provvista ta' oġġetti kapitali jew fil-provvista ta' servizzi fir-rigward ta' oġġetti
         kapitali, bħal lokazzjoni jew kiri jew kwalunkwe arranġament ieħor li bih l-oġġetti
         jitpoġġew għad-dispożizzjoni tad-destinatarju. Minħabba r-relazzjoni bejn il-partijiet, il-
         konsiderazzjoni hija ħafna drabi ffissata fuq valur li mhux tas-suq, li jirriżulta fi dħul tal-
         VAT sinifikament iżjed baxx.

(4)      Il-miżura speċjali għandha tapplika biss f'każijiet fejn l-amministrazzjoni hija kapaċi
         tikkonkludi li l-ammont taxxabbli, kif determinat skond l-Artikolu 11(A)(1)(a) tad-
         Direttiva 77/388/KEE, ġie influwenzat mir-relazzjoni bejn il-partijiet. Dik il-konklużjoni
         għandha, f'kull każ, tkun ibbażata fuq fatti ċari, mhux preżunzjonijiet.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                           69

(5)      Huwa għalhekk xieraq u proporzjonat li r-Renju ta' l-Olanda jitħalla jitratta l-valur tas-suq
         miftuħ ta' dawk il-provvisti bħala l-ammont taxxabbli.

(6)      Id-derogi skond l-Artikolu 27 tad-Direttiva 77/388/KEE li jilqgħu kontra l-evitar jew l-
         evażjoni tal-VAT marbut ma' l-ammont taxxabbli ta' provvisti bejn partijiet relatati u
         inklużi fi proposta għal Direttiva li tirrazzjonalizza xi wħud mid-derogi skond dak l-
         Artikolu. Huwa għalhekk meħtieġ li l-perijodu ta' applikazzjoni ta' din id-deroga jintemm
         meta dik id-Direttiva tidħol fis-seħħ.

(7)      Id-deroga m'għandha l-ebda impatt negattiv fuq ir-riżorzi proprji tal-Komunità li
         jinġemgħu mill-VAT,

ADOTTA DIN ID-DEĊIŻJONI:
 ---pagebreak--- 70               MT                  Il-Ġurnal Uffiċjali ta’ l-Unjoni Ewropea                   13.12.2008

                                                  Artikolu 1

B'deroga mill-Artikolu 11(a)(1)(a) tad-Direttiva 77/388/KEE, ir-Renju ta' l-Olanda huwa b'dan
awtorizzat jieħu l-valur tas-suq miftuħ, kif definit fl-Artikolu 11(A)(1)(d) tad-Direttiva
77/388/KEE, bħala l-ammont taxxabbli għall-provvista ta' oġġetti kapitali jew kwalunkwe provvista
ta' servizzi li biha l-oġġett kapitali jitpoġġa għad-dispożizzjoni tad-destinatarju, fejn il-
kondizzjonijiet li ġejjin huma milħuqa:

1)       id-destinatarju m'għandux id-dritt għal tnaqqis sħiħ jew kważi sħiħ tal-VAT;

2)       il-fornitur u d-destinatarju huma direttament jew indirettament persuni marbuta skond il-
         leġislazzjoni nazzjonali;

3)       fatti jagħmluha possibbli biex jiġi konkluż miċ-ċirkostanzi tal-każ li r-relazzjoni bejn dawk
         il-persuni marbuta influwenzat l-ammont taxxabbli, kif determinat skond l-Artikolu
         11(A(1)(a) tad-Direttiva 77/388/KEE.

Għall-finijiet ta' dan l-Artikolu, oġġett kapitali għandu jfisser oġġetti kapitali kif definiti mir-Renju
ta' l-Olanda skond l-Artikolu 20(4) tad-Direttiva 77/388/KEE u, sakemm mhumiex koperti b'din id-
definizzjoni, servizzi ta' valur sostanzjali li jistgħu jiġu amortizzati.
 ---pagebreak--- 13.12.2008      MT                Il-Ġurnal Uffiċjali ta’ l-Unjoni Ewropea                          71

                                               Artikolu 2

L-awtorizzazzjoni mogħtija taħt l-Artikolu 1 għandha tiskadi fid-data tad-dħul fis-seħħ ta' Direttiva
li tirrazzjonalizza d-derogi skond l-Artikolu 27 tad-Direttiva 77/388/KEE li jilqgħu għall-evitar jew
l-evażjoni tal-VAT marbuta ma' l-ammont taxxabbli, jew fil-31 ta’ Diċembru 2009, liema minnhom
tiġi l-ewwel.

                                               Artikolu 3

Din id-Deċiżjoni hija indirizzata lir-Renju ta' l-Olanda.

Magħmul fi Brussell, 27 ta’ Frar 2006.

                                              Għall-Kunsill
                                              Il-President

                                            U. PLASSNIK